**Projektas**

KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL KĖDAINIŲ RAJONO SAVIVALDYBĖS ADMINISTRACIJOS DIREKTORIAUS PAVADUOTOJO PAREIGYBĖS APRAŠYMO PATVIRTINIMO IR DARBO UŽMOKESČIO NUSTATYMO**

2018 m. gruodžio 11 d. Nr. SP-227

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 9 punktu, 18 straipsnio 1 dalimi, Valstybės tarnybos įstatymo (2018 m. birželio 29 d. įstatymo Nr. XIII-1370 redakcija) 29 straipsnio 1 dalimi, 30 straipsnio 2 dalimi, 1 priedu, Lietuvos Respublikos Vyriausybės 2018 m. lapkričio 28 d. nutarimo Nr. 1176 „Dėl Lietuvos Respublikos valstybės tarnybos įstatymo įgyvendinimo“ 2 punktu, Kėdainių rajono savivaldybės taryba n u s p r e n d ž i a:

1. Patvirtinti Kėdainių rajono savivaldybės administracijos direktoriaus pavaduotojo pareigybės aprašymą (pridedama).

2. Pakeisti Kėdainių rajono savivaldybės tarybos 2015 m. gegužės 29 d. sprendimu Nr. TS-106 „Dėl Antano Pavolio priėmimo į Kėdainių rajono savivaldybės administracijos direktoriaus pavaduotojo pareigas“ Antanui Pavoliui, Kėdainių rajono savivaldybės administracijos direktoriaus pavaduotojui, nustatytą darbo užmokestį:

2.1. nustatyti pareiginės algos koeficientą (baziniais dydžiais) – 10,88;

2.2. nustatyti priedą už tarnybos stažą, apskaičiuojamą teisės aktų nustatyta tvarka.

3. Nustatyti, kad šis sprendimas įsigalioja 2019 m. sausio 1 d.

Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Dalius Ramonas Ovidijus Kačiulis Jolanta Sakavičienė Rūta Švedienė

2018-12- 2018-12- 2018-12- 2018-12-

PATVIRTINTA

Kėdainių rajono savivaldybės tarybos

2018 m. gruodžio d. sprendimu Nr.

**KĖDAINIŲ RAJONO SAVIVALDYBĖS ADMINISTRACIJOS**

**DIREKTORIAUS PAVADUOTOJO**

**PAREIGYBĖS APRAŠYMAS**

**I SKYRIUS**

**PAREIGYBĖS CHARAKTERISTIKA**

1. Kėdainių rajono savivaldybės administracijos direktoriaus pavaduotojas yra įstaigos vadovas, skiriamas savivaldybės tarybos politinio (asmeninio) pasitikėjimo pagrindu.

**II SKYRIUS**

**PASKIRTIS**

2. Savivaldybės administracijos direktoriaus pavaduotojo pareigybė reikalinga įstatymų nustatyta tvarka padėti savivaldybės administracijos direktoriui organizuoti ir kontroliuoti savivaldybės administracijos darbą bei ūkinę ir finansinę veiklą, užtikrinti savivaldybės tarybos sprendimų įgyvendinimą, koordinuoti savivaldybės struktūrinių padalinių veiklą, vykdyti savivaldybės administracijos direktoriaus funkcijas jam nesant.

**III SKYRIUS**

**VEIKLOS SRITIS**

3. Šias pareigas einantis valstybės tarnautojas vykdo jam pavestas funkcijas veikdamas viešojo administravimo srityje.

**IV SKYRIUS**

**SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI**

4. Valstybės tarnautojas, einantis šias pareigas, turi atitikti šiuos specialiuosius reikalavimus:

4.1. turėti aukštąjį universitetinį arba aukštąjį koleginį išsilavinimą;

4.2. būti susipažinusiam su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais vietos savivaldą, valstybės tarnybą, viešąjį administravimą, savivaldybės kontroliuojamų įmonių bei įstaigų veiklą, gebėti juos taikyti praktiškai;

4.3. turėti gerus organizacinio darbo įgūdžius, mokėti analizuoti ir apibendrinti informaciją bei rengti išvadas, gebėti savarankiškai planuoti ir organizuoti savo bei pavaldžių padalinių veiklą;

4.4. mokėti dirbti su „Microsoft Office“ kompiuterio programiniu paketu;

4.5. žinoti raštvedybos, teisės aktų rengimo ir įforminimo taisykles;

4.6. atitikti teisės aktuose nustatytus reikalavimus, būtinus gauti leidimą dirbti ar susipažinti su įslaptinta informacija, žymima slaptumo žyma ,,Slaptai“.

**V SKYRIUS**

**ŠIAS PAREIGAS EINANČIO VALSTYBĖS TARNAUTOJO FUNKCIJOS**

5. Šias pareigas einantis valstybės tarnautojas atlieka šias funkcijas:

5.1. Vykdo savivaldybės administracijos direktoriaus pareigybės aprašyme nustatytas funkcijas (išskyrus Vietos savivaldos įstatymo 29 straipsnio 7 dalyje nustatytus savivaldybės administracijos direktoriaus įgaliojimus) jam ir administracijos direktoriaus pavaduotojui nesant ar jiems negalint eiti pareigų;

5.2. Padeda savivaldybės administracijos direktoriui įgyvendinti Lietuvos Respublikos įstatymus, Vyriausybės nutarimus ir Kėdainių rajono savivaldybės tarybos sprendimus;

5.3. Organizuoja, kontroliuoja Kėdainių rajono savivaldybės administracijos Civilinės metrikacijos ir archyvo, Socialinės paramos, Švietimo ir kultūros skyrių veiklą, koordinuoja jų reguliavimo sričiai priskirtų įstaigų veiklą, vizuoja jų parengtų savivaldybės tarybos sprendimų ir administracijos direktoriaus įsakymų projektus;

5.4. Dalyvauja komisijų ir darbo grupių darbe, o prireikus ir vadovauja joms;

5.5. Organizuoja pasitarimus kuruojamų struktūrinių padalinių ir sričių veiklos klausimais;

5.6. Priima gyventojus, juos konsultuoja ir organizuoja gyventojų klausimų sprendimą pagal priskirtą kompetenciją;

5.7. Organizuoja ir kontroliuoja kuruojamų struktūrinių padalinių organizuojamų renginių bei įgyvendinamų programų vykdymą;

5.8. Teikia siūlymus dėl savivaldybės institucijų priimamų teisės aktų projektų rengimo kuruojamų struktūrinių padalinių ir sričių veiklos klausimais;

5.9. Vykdo rajono savivaldybės tarybos, mero, administracijos direktoriaus pavedimus.

**VI SKYRIUS**

**ŠIAS PAREIGAS EINANČIO VALSTYBĖS TARNAUTOJO PAVALDUMAS**

6. Šias pareigas einantis valstybės tarnautojas tiesiogiai pavaldus savivaldybės administracijos direktoriui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS ADMINISTRACIJOS DIREKTORIAUS PAVADUOTOJO PAREIGYBĖS APRAŠYMO PATVIRTINIMO IR DARBO UŽMOKESČIO NUSTATYMO**

2018 m. gruodžio 10 d.

Kėdainiai

**Parengto sprendimo projekto tikslai:**

Patvirtinti Kėdainių rajono savivaldybės administracijos direktoriaus pavaduotojo pareigybės aprašymą ir nustatyti Kėdainių rajono savivaldybės administracijos direktoriaus pavaduotojo pareiginės algos koeficientą (baziniais dydžiais).

**Sprendimo projekto esmė**, **rengimo priežastys ir motyvai:**

Lietuvos Respublikos Vyriausybės 2018 m. lapkričio 28 d. nutarimo Nr. 1176 „Dėl Lietuvos Respublikos valstybės tarnybos įstatymo įgyvendinimo“ 2 punkte rašoma, kad institucijos privalo iki 2019 m. sausio 1 d. patvirtinti naujus valstybės tarnautojų pareigybių aprašymus pagal šio nutarimo 1 punkte patvirtintos Valstybės tarnautojų pareigybių aprašymo ir vertinimo metodikos reikalavimus. Vadovaujantis šia nuostata tvirtinamas naujos formos pareigybės aprašymas, be esminių pakeitimų.

Nuo 2019 m. sausio 1 d. pasikeitusiame Lietuvos Respublikos valstybės tarnybos įstatyme nebelieka valstybės tarnautojų pareigybių lygių ir kategorijų. Įstatymo 1 priede nustatytas pareiginės algos koeficientų intervalas administracijos direktoriaus pavaduotojo pareigybei 9,5-17 (baziniais dydžiais, BD), vidurkis – 13,25 BD.

Šiuo metu pagal galiojantį Lietuvos Respublikos valstybės tarnybos įstatymą ir vadovaujantis Kėdainių rajono savivaldybės tarybos 2015 m. gegužės 29 d. sprendimu Nr. TS-106 „Dėl Antano Pavolio priėmimo į Kėdainių rajono savivaldybės administracijos direktoriaus pavaduotojo pareigas“ pavaduotojui nustatyta pareiginė alga A-16 kategorijos (koeficientas – 8,7 BD), 25 procentų pareiginės algos dydžio priemoka ir mokamas priedas už tarnybos Lietuvos valstybei stažą. Išimtinė savivaldybės tarybos kompetencija yra Savivaldybės administracijos direktoriaus pavaduotojo darbo užmokesčio nustatymas. Įgyvendinant Įstatymo nuostatas, siūloma nuo 2019 m. sausio 1 d. nustatyti savivaldybės administracijos direktoriaus pavaduotojo darbo užmokestį, vadovaujantis nauju teisiniu reglamentavimu, perskaičiuojant ir paliekant turėtą iki 2018 m. gruodžio 31 d. darbo užmokesčio dydį. Perskaičiuojant savivaldybės administracijos direktoriaus pavaduotojo turimą darbo užmokestį, kurį sudaro pareiginės algos koeficientas 8,7 ir 25 proc. pareiginės algos priemoka, nuo 2019 m. sausio 1 d. siūlomą nustatyti perskaičiuotą (8,7 x 1,25) pareiginės algos koeficientą – 10,88 BD, kuris bus dauginamas iš Lietuvos Respublikos valstybės politikų, teisėjų, valstybės pareigūnų, valstybės tarnautojų bei valstybės ir savivaldybių biudžetinių įstaigų darbuotojų pareiginės algos (atlyginimo) bazinio dydžio.

**Lėšų poreikis (jeigu sprendimui įgyvendinti reikalingos lėšos):**

Nėra.

**Laukiami rezultatai:**

Bus įgyvendintos Lietuvos Respublikos valstybės tarnybos įstatymo ir Lietuvos Respublikos Vyriausybės nutarimo nuostatos bei patvirtintas Kėdainių rajono savivaldybės administracijos direktoriaus pavaduotojo pareigybės aprašymas bei nustatytas Kėdainių rajono savivaldybės administracijos direktoriaus pavaduotojo darbo užmokestis.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Teisės ir personalo skyriaus vedėjas Dalius Ramonas